CELEX: C2006/326/160
Language: fi
Date: 2006-12-30 00:00:00
Title: Asia T-335/06: Kanne 22.11.2006 — Italia v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/79
            
         Kanne 22.11.2006 — Italia v. komissio
   (Asia T-335/06)
   (2006/C 326/160)
   Oikeudenkäyntikieli: italia
   Asianosaiset
   
      Kantajat: Italian tasavalta (asiamies: avvocato dello stato G. Aiello)
   
      Vastaajat: Euroopan yhteisöjen komissio
   Vaatimukset
   
               —
            
            
               On todettava, että komissio on syyllistynyt laiminlyöntiin, koska se on sen jälkeen, kun sitä on EY 232 artiklan mukaisesti kehotettu tekemään ratkaisu, lainvastaisesti jättänyt toteuttamatta siipikarja-alan poikkeuksellisia markkinatukitoimenpiteitä Italiassa neuvoston asetuksen N:o 2777/75 14 artiklan mukaisesti siltä osin kuin kysymys on niistä linnunpoikasista, jotka tuhottiin sen vuoksi, että niitä oli mahdoton sijoittaa alueilla, joihin lintuinfluenssa vaikutti ja joihin kohdistettiin liikkuvuutta koskevia eläinlääkinnällisiä rajoituksia joulukuun 1999 ja syyskuun 2003 välisenä aikana.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Italian tasavallan hallitus on nostanut Euroopan yhteisöjen ensimmäisen oikeusasteen tuomioistuimessa laiminlyöntikanteen sillä perusteella, että Euroopan yhteisöjen komissio on jättänyt toteuttamatta muna-alan poikkeuksellisia markkinatukitoimenpiteitä Italiassa siltä osin kuin kysymys on siipikarjanliha-alan markkinoista.
   Italian tasavalta esittää kanteensa tueksi seuraavaa:
   
               1)
            
            
               EY 34 artiklan 2 kohdan toisessa alakohdassa ilmaistua tuottajien syrjintää yhteisössä koskevan kiellon periaatetta on loukattu, koska Italiassa toteutettiin vain muna-alan poikkeuksellisia markkinatukitoimenpiteitä ja vastaavat toimenpiteet evättiin siipikarjanliha-alan osalta. Tämän vuoksi italialaisia siipikarjantuottajia syrjittiin hollantilaisiin siipikarjantuottajiin nähden EY 34 artiklan 2 kohdan toisen alakohdan vastaisesti.
            
         
               2)
            
            
               Komissio on käyttänyt valtaansa väärin ja syyllistynyt ilmeiseen arviointivirheeseen, koska se kieltäytyi toteuttamasta poikkeuksellisia markkinatukitoimenpiteitä myös yhden päivän ikäisten linnunpoikasten osalta, jotka tuhottiin sen vuoksi, että niitä oli mahdoton sijoittaa, joten se ylitti sille siipikarjanliha-alan yhteisestä markkinajärjestelystä annetussa perusasetuksessa annetun toimivallan ja arvioi virheellisesti Italian siipikarjamarkkinoiden tilanteen sekä käytössään olevat tuotantorakennetta koskevat tiedot.
            
         
               3)
            
            
               Asetuksen N:o 2777/75 14 artiklaa on rikottu ja sitä on tulkittu väärin, koska se, että komissio perusteettomasti kieltäytyi myöntämästä poikkeuksellisia markkinatukitoimenpiteitä siltä osin kuin kysymys oli yhden päivän ikäisistä linnunpoikasista, jotka tuhottiin sen vuoksi, että niitä oli mahdotonta sijoittaa, perustui asetuksen N:o 2777/75 14 artiklan virheelliseen tukintaan.
            
         
               4)
            
            
               Hyvän hallinnon ja puolueettomuuden periaatteita, yhdenvertaisuusperiaatetta ja avoimuuden periaatetta on loukattu.